

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2018 M. GEGUŽĖS 30 D. SPRENDIMO NR. T-115 „DĖL PANEVĖŽIO RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PRIPAŽINIMO NETEKUSIU GALIOS**

2024 m. vasario 15 d. Nr. T2-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo 2 straipsnio 1 dalimi, 8 straipsniu (2023 m. lapkričio 16 d. Nr. XIV-2246), Lietuvos Respublikos biudžetinių įstaigų įstatymo 11 straipsnio 1 dalies 4 punktu, Savivaldybės taryba n u s p r e n d ž i a:

Pripažinti netekusiu galios Panevėžio rajono savivaldybės tarybos 2018 m. gegužės 30 d. sprendimą Nr. T-115 „Dėl Panevėžio rajono savivaldybės administracijos struktūros patvirtinimo“ su visais pakeitimais ir papildymais.

Lina Karpavičienė

2024-01-26

**PANEVĖŽIO RAJONO SAVIVALDYBĖS ADMINISTRACIJOS**

**PERSONALO ADMINISTRAVIMO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2018 M. GEGUŽĖS 30 D. SPRENDIMO NR. T-115 „DĖL PANEVĖŽIO RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PRIPAŽINIMO NETEKUSIU GALIOS“ PROJEKTO**

**AIŠKINAMASIS RAŠTAS**

2024-01-26

Panevėžys

**1. Sprendimo projekto tikslai ir uždaviniai**

Atsižvelgiant į Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo 2 straipsnio 1 dalies, 8 straipsnio nuostatas ir Lietuvos Respublikos biudžetinių įstaigų įstatymo Nr. I-1113 pakeitimo įstatymo nuostatas, įsigaliojusias nuo 2024 m. sausio 1 d., sprendimo projektu siūloma pripažinti netekusiu galios Panevėžio rajono savivaldybės tarybos sprendimą, kuriuo patvirtinta Panevėžio rajono savivaldybės administracijos struktūra.

**2. Siūlomos teisinio reguliavimo nuostatos ir laukiami rezultatai**

Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymu (2023 m. lapkričio 16 d. Nr. XIV-2246), įsigaliojusiu nuo 2024 m. sausio 1 d.:

1) 2 straipsnio 1 dalimi pakeistas Vietos savivaldos įstatymo 15 straipsnio 2 dalies 9 punktas, reglamentavęs vieną iš išimtinių savivaldybės tarybos kompetencijų – savivaldybės biudžetinių įstaigų struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus savivaldybės biudžetinėse įstaigose nustatymas mero teikimu. Po pakeitimo numatyta kompetencija – savivaldybės biudžetinių įstaigų nuostatų tvirtinimas mero teikimu;

2) 8 straipsniu pakeistos Vietos savivaldos įstatymo 33 straipsnio 1 dalies nuostatos, reglamentavusios savivaldybės administracijos struktūros, jos veiklos nuostatų ir darbo užmokesčio fondo, didžiausio leistino valstybės tarnautojų ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, pareigybių skaičiaus mero teikimu tvirtinimą ir keitimą savivaldybės taryboje. Po pakeitimo savivaldybės tarybai palikta teisė mero teikimu tvirtinti ir keisti savivaldybės administracijos nuostatus.

Lietuvos Respublikos biudžetinių įstaigų įstatymo 11 straipsnio 1 dalies 4 punkte nuo 2024 m. sausio 1 d. įtvirtinta biudžetinės įstaigos vadovo kompetencija – nustatyti biudžetinės įstaigos struktūrą ir darbuotojų pareigybių sąrašą. Panevėžio rajono savivaldybės administracijos struktūrą tvirtins Panevėžio rajono savivaldybės administracijos direktorius įsakymu.

Priėmus sprendimą bus įgyvendintos pasikeitusių teisės aktų nuostatos.

**3. Lėšų poreikis ir šaltiniai**

Nėra.

**4. Kiti reikalingi pagrindimai, skaičiavimai ar paaiškinimai**

Nėra.

Vedėja Lina Karpavičienė